Cicém pala rimuëng
Cicém pala rimuëng (Copsychus malabaricus), lam bahsa melayu ngon Indonesia geupeunan Murai batu/Kucica hutan, White-rumped Shama meunyoë lam bahsa Inggréh. Nakeuh cicém nyan that meurdu su jih. Cicém nyoë ka meusakét that na di alam, populasi cicém nyoë jitamong lam kawan binatang nyang ka rab punah. Di Acèh cicém nyoë dilèe that mudah bak ta teume, geu peunan cicém pala le ureuëng Acèh nakeuh saweuëb cicém nyan le nyang hudép lam lampôh pala. Ulat nyang jeuët keu hama peunyakét lam lampôh pala nakeuh 'eumpeuën nyang that jigalak le cicém nyan. Ramèe that ureuëng nyang jak drop cicém nyoë di Aceh Seulatan bak thôn 90an ka meu akibat bagi meu kureuëng populasi jih di alam. Akibat nibak nyan hasé boh pala dari Aceh Seulatan pih ka brat that ji tren. Cicém nyoë hudép luwah di pulo Sumatra, Seumenanjung Malaysia ngon pulo Jawa.
Rupa[andam | andam nè]
Tubôh rab mandum meuwareuna itam, blah rot meuyub badan meuwareuna mirah. Na bacut meujampu wareuna biru bak ulèe. Iku panyang nyang jipeucot meunyoë teukejôt atawa 'oh watèe di meusu. Panyang badan jih 14-17 cm.
ace_Latn ace_Latn war_Latn ace_Latn